Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 20.03.2024 nr 4-4/24/5954-5	
			
		Meie 12.04.2024 nr KV-4.1-3.1/24/6121-2	

Narva-Jõesuu linna Soldina küla Lennuvälja kinnistu ja selle lähiala detailplaneeringu ning selle detailplaneeringu keskkonnamõju strateegilise hindamise aruande eelnõu kooskõlastamine	

Austatud hr Alekask	

Narva-Jõesuu Linnavalitsus esitas Riigi Kaitseinvesteeringute Keskusele kooskõlastamiseks Narva-Jõesuu linna Soldina küla Lennuvälja kinnistu ja selle lähiala detailplaneeringu ning selle detailplaneeringu keskkonnamõju strateegilise hindamise aruande eelnõu.

Detailplaneeringu koostamise eesmärk on väikelennukitele sise- ja rahvusvaheliseks lennuliikluseks lennuvälja rajamine, motospordiga seotud tegevuste arendamise võimaldamine, sõidukite õppeplatsi ja libedasõiduraja, teenindushoonete ja kommunikatsioonide rajamine. Samuti on detailplaneeringu koostamise eesmärgiks planeeringu maa-alal krundijaotuse määratlemine, uute kruntide moodustamine, ehitusõiguse määramine ja liikluskorralduse lahendamine. Detailplaneeringuga soovitakse rajada kokku 32 krunti, millest vähemalt osaliselt on tootmismaa sihtotstarbega 25 krunti. Hoonete lubatud suurim kõrgus on 20 m.

Detailplaneeringus on krundile pos 1 ja pos 30 lubatud rajada päikeseparke tingimusel, et maapinnale päikesepargi rajamiseks tuleb see eelnevalt kooskõlastada Kaitseministeeriumi ja Narva-Jõesuu Linnavalitsusega. Lisaks on detailplaneeringu seletuskirjas toodud välja, et tootmismaa sihtotstarbega kruntidele võib oma tarbeks rajada päikeseelektrijaama, mille päikesepaneelide maksimaalne (ehk DC) võimsus ei ületa 50 kW ja mis on ühendatud kuni 0,4 kV elektrivõrguga. Asjaolude muutmisel on võimalik tulevikus rajada Kaitseministeeriumi ja Narva-Jõesuu Linnavalitsuse nõusolekul ka võimsamaid paikesepaneele.

Kaitsevägi (KV) ei toeta Soldina lennuvälja kavandamist viisil, mis võib seada tulevikus piirangud lähedalasuvatele KV harjutusväljadele, polügoonidele ning seal korraldatavatele väljaõppe- ja laskeharjutustele seoses lennuvälja lähiala kaitsevööndi, piiranguala ja maandumiskoridoride kehtestamisega. Lennuvälja piirangualad, lähialad ja maandumiskoridorid ei tohi seada täiendavaid piiranguid KV objektide ega harjutusväljade kasutamisele. Kooskõlastuse taotluses esitatud dokumentatsioonis ei ole ära toodud lennuvälja piirangualade ja maandumiskoridoride ulatust, siis ei saa nende andmete puudumisel planeeringut kooskõlastada. 

Kaitseväe ja Kaitseliidu objektidele on kehtestatud lennupiirangud ja geograafilised piirangualad. Planeeritava Soldina lennuvälja rajamine ei tohi neid kitsendada (näiteks piiranguala kõrgust madalamaks muuta).

Märgime, et aastal 2024 on plaanis suurendada KV objektide piirangualade ulatust ja selles osas tuleb konsulteerida Kaitseministeeriumi lennunduse ja merenduse nõunikuga, et tulevikus ei läheks need lennuvälja piirangualadega vastuollu.

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee